 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 18 Μαΐου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ: “Μια μεγάλη και τολμηρή αλλαγή που αλλάζει την εικόνα της πόλης της Κω : **η Ακτή Κουντουριώτη δρόμος χωρίς αυτοκίνητα με συμφωνία Δήμου και επαγγελματιών.”**

Μια μεγάλη και τολμηρή αλλαγή, που κάνει πιο όμορφη και ανθρώπινη την Κω, υλοποιείται άμεσα.

Ο Δήμαρχος Κω κ. Γιώργος Κυρίτσης και οι επαγγελματίες της παραλιακής ζώνης στην οδό Κουντουριώτη, ήρθαν σε συμφωνία για να γίνει ο παραλιακός δρόμος, ένας δρόμος χωρίς αυτοκίνητα.

Ένας δρόμος με ανθρώπινους ρυθμούς και κλίμακες, φιλικός στους πεζούς και στο ποδήλατο.

Η απαγόρευση της κυκλοφορίας των αυτοκινήτων εκτείνεται από την Καμάρα έως τα φανάρια του Λιμεναρχείου.

**Από το μέτρο απαγόρευσης της κυκλοφορίας εξαιρούνται τα ταξί, τα λεωφορεία της αστικής συγκοινωνίας τα υπηρεσιακά και τα οχήματα έκτακτης ανάγκης.**

Η κίνηση αυτή αποτελεί το πρώτο βήμα για την ανάπλαση του ιστορικού κέντρου της Κω, που θα περιλαμβάνει πεζοδρομήσεις αλλά και παρεμβάσεις για να γίνει η συγκεκριμένη περιοχή πόλος έλξης.

Μετά τη σημερινή συνάντηση του Δημάρχου με τους επαγγελματίες, κατά την οποία έγινε ενημέρωση και επήλθε η ιστορική αυτή συμφωνία, θα υπάρξει, άμεσα, απόφαση του Δημοτικού Συμβουλίου για την εφαρμογή του μέτρου.

Άμεσα προγραμματίζεται και σύσκεψη του Δήμου με τον Αστυνομικό Διευθυντή για την εφαρμογή του μέτρου.

**Γραφείο Τύπου Δήμου Κω**